Hobbiten (filmserie)

Hobbiten (engelsk originaltittel The Hobbit) er en serie på tre fantasyfilmer bygd på J.R.R. Tolkiens barnebok Hobbiten fra 1937. Filmserien er delt opp i spillefilmene En uventet reise (An Unexpected Journey, premiere i 2012), Smaugs ødemark (The Desolation of Smaug, premiere i ) og Femhærerslaget (The Battle of the Five Armies, premiere i ). Filmserien er regissert og produsert av Peter Jackson, som også har vært medforfatter til filmmanuset. Hobbiten er en samproduksjon med filmprodusenter fra New Zealand, Storbritannia og USA.

Hobbiten handler som boka om hobbiten Bilbo, trollmannen Gandalv og 13 dverger som legger ut på en farefull og hendelsesrik ferd gjennom Midgard for å gjenerobre Ensomfjellet fra dragen Smaug. Historien blir i filmene fortalt på en eventyrlig, dramatisk og actionpreget måte, med gjennomgående bruk av moderne filmeffekter. Mens boka ble etterfulgt av storverket Ringenes herre 1954-1955, er filmserien Hobbiten en prequel (forløper) til den populære filmtrilogien Ringenes herre som ble lagd først (2001-2003).

 Handling 

Hovedpersonen i historien er hobbiten Bilbo Lommelun (på engelsk Bilbo Baggins), som i filmserien spilles av Martin Freeman (født 1971). Handlingen forteller om Bilbos eventyrlige og strabasiøse reise sammen med 13 dverger, anført av Thorin Eikenskjold (Thorin Oakenshield), spilt av Richard Armitage (1971), og trollmannen Gandalv Grå (Gandalf the Grey), spilt av Ian McKellen (1939). Målet med reisen er å gjenerobre Ensomfjellet (the Lonely Mountain) bortenfor Myrkskog fra dragen Smaug, som har tatt fjellet som hi og ruger over en enorm gullskatt som dvergene mener de er de rettmessige eierne av. I løpet av historien kommer Bilbo over en magisk ring, og både ringen og dens tidligere eier Gollum, spiller sentrale roller i historien som følger etter Hobbiten: boka og filmtrilogien Ringenes herre.

J.R.R. Tolkien skrev opprinnelig Hobbiten som en barnebok. Senere gikk han videre på det grunnlaget som var lagt, og skapte storverket Ringenes herre. Handlingen i Hobbiten foregår seksti år før historien om Ringenes herre begynner.

 Rolleliste 


 Rollefigur (rase)  Skuespiller Bilbo Lommelun (Bilbo Baggins, hobbit)  Martin Freeman Gandalv Grå (Gandalf the Grey, trollmann/maia)  Ian McKellen Gollum (opprinnelig navn Sméagol, hobbit)  Andy Serkis Smaug (gulldrage)  Benedict CumberbatchSherlock Holmes blir draken Smaug Thorin Eikenskjold (Thorin Oakenshield, dverg)  Richard Armitage Balin (dverg)  Ken Stott Dvalin (dverg)  Graham McTavish Kíli (dverg)  Aidan Turner Fíli (dverg)  Dean O'Gorman Dori (dverg)  Mark Hadlow Nori (dverg)  Jed Brophy Ori (dverg)  Adam Brown Óin (dverg)  John Callen Glóin (dverg)  Peter Hambleton Bifur (dverg)  William Kircher Bofur (dverg)  James Nesbitt Bombur (dverg)  Stephen Hunter Galadriel (alv)  Cate Blanchett Legolas (alv)  Orlando Bloom Radagast (Radagast the Brown, trollmann)  Sylvester McCoy Beorn (hamløper)  Mikael Persbrandt Drogo Lommelun (Drogo Baggins, hobbit)  Ryan Gage

 Produksjon 
Guillermo del Toro skulle opprinnelig regissere filmene, men det ble i 2010 bekreftet at regissøren bak Ringenes herre-filmtrilogien, Peter Jackson, som tidligere var produsent og manusforfatter, tok over regien.

 Innspilling 
Innspillingen av filmen begynte 21. mars 2011 i Wellington på New Zealand. Filmingen fant sted i Wellington Stone Street Studios, byen Matamata og ved mange andre upubliserte steder på New Zealand. For hver av dvergene ble det laget seks parykker og åtte skjegg, som ble brukt av skuespillerne, stuntmenn og stand-ins. I løpet av juli 2011 ble scener fra Hobbiten filmet ved Pinewood Studios i England. Innspillingen ble avsluttet 6. juli 2012, etter 266 dager med filming. I løpet av produksjonen ble det publisert ni produksjonsfilmer på filmens offisielle blogg og YouTube.

Filmene er sterkt preget av ulike typer visuelle spesialeffekter, alt fra fantasifull maskering, scenografi og rekvisitter til avansert 3D-animasjon og motion capture med en mengde dataskapte rollskikkelser og detaljerte miljøer av høy teknisk kvalitet. Filmene er dessuten spilt inn som digital 3D-film i HFR 3D (High Frame Rate 3D), et filmformat for digital, stereoskopisk film der bildefrekvensen er 48 bilder per sekund istedenfor industristandarden 24. HFR 3D skal forbedre opplevelsen av 3D-opptakene ved at bildene gjengis klarere og bevegelsene mindre hakkete. Kritikere hevder imidlertid at raskere filmfrekvens og avslørende skarpe bilder kan føre til at kinofilmuttrykket går tapt, det vil si at filmen minner mer pm skuespillere på en filminnspilling enn en tradisjonell kinofilm.

 Utgivelse 
Hobbiten: En uventet reise hadde verdenspremiere 28. november 2012 i Wellington i New Zealand, med vanlig premiere i resten av New Zealand 12. desember. Ellers i verden ble filmen lansert mellom 12. og 14. desember 2012. I Norge hadde filmen premiere 12. desember 2012.

Hobbiten: Smaugs ødemark hadde premiere 11. desember 2013, mens Hobbiten: Femhærerslaget ble vist første gang 10. desember 2014.

 Referanser 

 Eksterne lenker 

 Hobbiten-tema hos Filmweb
 The Hobbit: Den offisielle filmbloggen
 TheOneRing.net
 The Hobbit og Film 2 i Internet Movie Database

Kategori:Filmer fra 2012
Kategori:Filmer fra 2013
Kategori:Filmer fra 2014
Kategori:Filmer etter serie
Kategori:Eventyrfilmer fra USA
Kategori:Filmer regissert av Peter Jackson
Kategori:Newzealandske fantasyfilmer
Kategori:Filmer basert på verk av J.R.R. Tolkien
Kategori:Fantasyfilmer fra USA